《满江红·东里先生》
宋代·吕本中

东里先生，家何在、山阴溪曲。对一川平野，数间茅屋。昨夜冈头一雨过，门前流水清如玉。抱小桥、回合柳参天，摇一绿。疏篱下，丛丛菊。虚檐外，萧萧竹。叹古今得失，是非荣辱。须信人生归去好，世间万事何时足。问此春、春酝酒何如，今朝熟。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。